டௌபன்

டௌபான்.காம் (Douban.com) என்பது சீன நாட்டில் மார்ச் 6, 2005 அன்று தொடங்கப்பட்டு, இணையத் தரவுத்தளத்தையும், சமூக வலைப்பின்னல் சேவையையும் தருகிறது. இந்த தளம் பதிவுசெய்த பயனர்களுக்குத் திரைப்படம், புத்தகங்கள், இசை மற்றும் கலாச்சார நிகழ்வுகள் குறித்த தகவல்களைப் பதிவு செய்யவும், உள்ளடக்கத்தை உருவாக்கவும் வாய்ப்பளிக்கிறது. பதிவுசெய்யாத பயனர்களும் படைப்புகளின் மதிப்பீடுகளையும்,  கருத்துரைகளையும் காண மட்டுமே அனுமதிக்கிறது.

 தோற்றம் 
இதன் நிறுவனர் யாங் போ (Yang Bo) ஆவார். அவர் பெய்ஜிங்கில் இந்த இணையதளத்தை உருவாக்கத் தொடங்கியபோது, அவர் வசித்த சாவோயாங் மாவட்டத்தில் உள்ள ஒரு 'ஹூடோங்' (சந்து) பெயரையே தேர்ந்தெடுத்து, டௌபான் எனப் பெயரிட்டார். இது ஆரம்பத்தில் ஒரு பயணத் தளமாகத் திட்டமிடப்பட்டு, பின்னர் கலாச்சாரப் பகிர்வுத் தளமாக மாறியது.

 சேவைகள் 
டௌபான் தளம் ஐ. எம். டி. பி இணையத்தளம் (IMDb), அழுகிய தக்காளிகள் (Rotten Tomatoes), குட்ரீட்சு (Goodreads) போன்ற பன்னாட்டுத் தளங்களுடன் ஒப்பிடப்படுகிறது. பயனர்கள் திரைப்படங்களுக்கும், புத்தகங்களுக்கும், 1 முதல் 5 நட்சத்திரங்கள் வரை மதிப்பீடு வழங்கலாம். 2013 ஆம் ஆண்டின் நிலவரப்படி, இதில் சுமார் 200 மில்லியன் பதிவுசெய்யப்பட்ட பயனர்கள் உள்ளனர். பயனர்களின் விருப்பத்திற்கு ஏற்ப, புதிய படைப்புகளை இத்தளம் முன்மொழிகிறது.

 கருத்து வேறுபாடுகள் 
சமூகப் பிரச்சினைகளை விவாதிக்கும் அறிவுஜீவிகள் அதிகம் உள்ள தளம் என்பதால், டௌபான் சீன அரசின் கடுமையான இணையத் தணிக்கைக்கு உட்படுகிறது. தியனன்மென் சதுக்கப் போராட்டங்கள் தொடர்பான குறிச்சொற்களைத் தடை செய்வது; மறுமலர்ச்சி ஓவியங்களை நீக்கியது; எல்ஜிபிடிகியூ (LGBTQ) தொடர்பான உள்ளடக்கங்களை மட்டுப்படுத்துவது போன்ற நடவடிக்கைகளால், இத்தளம் பலமுறை எதிர்மறை கருத்துரைக்கு உள்ளானது. மேலும், சில திரைப்படங்களுக்குத் தவறான முறையில் குறைவான மதிப்பீடுகள் வழங்கப்பட்டதாகவும் குற்றச்சாடுகள்/வழக்குகள் எழுந்துள்ளன.

 மேற்கோள்கள் 

பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:வலை 2.0